Document ID: 31998R2316

KOMISSION ASETUS (EY) N:o 2316/98,
annettu 26 päivänä lokakuuta 1998,
rehujen uusien lisäaineiden hyväksymisestä ja useiden aiemmin hyväksyttyjen lisäaineiden hyväksymisedellytysten muuttamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1), sellaisena kuin se on viimeksi muutettuna komission direktiivillä 98/19/EY (2), ja erityisesti sen 9 j ja 3 artiklan,
sekä katsoo, että
direktiivin 70/524/ETY säännöksissä säädetään, että uusia lisäaineita tai uusia lisäaineiden käyttömuotoja voidaan hyväksyä ottamalla huomioon tieteellisen ja teknisen tiedon kehitys,
rehujen lisäaineista annetun direktiivin 70/524/ETY muuttamisesta 23 päivänä heinäkuuta 1996 annetussa neuvoston direktiivissä 96/51/EY (3) säädetään uudesta, asetuksen avulla tapahtuvasta lisäaineiden hyväksymistä koskevasta menettelystä, jota sovelletaan kokonaan 1 päivästä lokakuuta 1999; jäsenvaltioilla on oltava siirtymäkauden aikana mahdollisuus antaa säännöksiä, jotta vältetään voimassa olevaan lainsäädäntöön liittyvät sekaannukset; jäsenvaltioiden on varmistettava, että lainsäädäntö, joka ei vastaa tätä asetusta, kumotaan.
ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluvia uusia lisäaineita on tutkittu menestyksekkäästi tietyissä jäsenvaltioissa; nämä uudet lisäaineet olisi hyväksyttävä väliaikaisesti,
ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluvan uuden lisäaineen erottamiseksi jo hyväksytystä lisäaineesta olisi muutettava viimeksi mainitun nimitystä,
"hivenaineisiin" ja erityisesti alkuaineisiin "kupari - Cu", "mangaani - Mn" ja "sinkki - Zn" kuuluvia uusia lisäaineita on tutkittu laajalti tietyissä jäsenvaltioissa; tutkimusten perusteella näyttää siltä, että nämä uudet käyttömuodot voidaan hyväksyä,
täysrehujen sisältämän "hapettumisen estoaineisiin" kuuluvan "etoksikiini"-lisäaineen hyväksyttyä enimmäispitoisuutta olisi alennettava, jotta koirille ei aiheutuisi epäedullisia vaikutuksia,
ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluvan jo hyväksytyn lisäaineen uutta käyttömuotoa on tutkittu menestyksekkäästi tietyissä jäsenvaltioissa; tämä uusi käyttömuoto olisi hyväksyttävä väliaikaisesti,
"entsyymeihin" kuuluvan jo hyväksytyn "3-fytaasi" -lisäaineen uutta käyttömuotoa on tutkittu menestyksekkäästi tietyissä jäsenvaltioissa; tämä uusi käyttömuoto olisi hyväksyttävä väliaikaisesti,
avoimuuden vuoksi tämän asetuksen liitteissä esitetään tapauskohtaisesti muut samaan ryhmään kuuluvat lisäaineet tai lisäaineen muut sallitut käyttömuodot; samalla olisi jatkettava määritellyksi ajaksi sellaisten kansallisesti jo hyväksyttyjen lisäaineiden hyväksynnän määräaikaa, joita koskeva tutkimus ei ole valmis ja jotka kuuluvat samoihin lisäaineryhmiin kuin tällä asetuksella hyväksytyt aineet, ja
tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
1. Ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluva "beetakaroteeni" voidaan hyväksyä direktiivin 70/524/ETY mukaisesti rehujen lisäaineeksi E 160 a tämän asetuksen liitteessä I esitetyin edellytyksin.
2. Ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluva "Phaffia rhodozyma (ATCC 74219), jonka astaksantiinipitoisuus on suuri" voidaan hyväksyä direktiivin 70/524/ETY mukaisesti rehujen lisäaineeksi nro 12 tämän asetuksen liitteessä I esitetyin edellytyksin.
3. "Hivenaineisiin" kuuluva "aminohappojen kuparikelaattihydraatti", alkuaine E 4 "kupari-Cu", hyväksytään direktiivin 70/524/ETY mukaisesti rehujen lisäaineeksi tämän asetuksen liitteessä II esitetyin edellytyksin.
4. "Hivenaineisiin" kuuluva "aminohappojen mangaanikelaattihydraatti", alkuaine E 5 "mangaani-Mn", hyväksytään direktiivin 70/524/ETY mukaisesti rehujen lisäaineeksi tämän asetuksen liitteessä II esitetyin edellytyksin.
5. "Hivenaineisiin" kuuluva "aminohappojen sinkkikelaattihydraatti", alkuaine E 6 "sinkki-Zn" hyväksytään direktiivin 70/524/ETY mukaisesti rehujen lisäaineeksi tämän asetuksen liitteessä II esitetyin edellytyksin.
2 artikla
1. Korvataan "vaikutukseltaan hapettumisen estoaineiden kaltaisiin aineisiin" kuuluvaa lisäainetta E 324 "etoksikiini" koskevat hyväksymisedellytykset direktiivin 70/524/ETY mukaisesti tämän asetuksen liitteessä III esitetyin edellytyksin.
2. Ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluva lisäaine E 161 g "kantaksantiini" voidaan hyväksyä eläinryhmän "häkkilinnut" osalta direktiivin 70/524/ETY mukaisesti tämän asetuksen liitteessä I esitetyin edellytyksin.
3. "Entsyymeihin" kuuluva lisäaine "3-fytaasi (EY 3.1.3.8)" voidaan hyväksyä direktiivin 70/524/ETY mukaisesti tämän asetuksen liitteessä IV esitetyin edellytyksin.
4. Ryhmän "väriaineet pigmentit mukaan lukien" 1 osaan "karotenoidit ja ksantofyllit" kuuluva lisäaine nro 11 "Phaffia rhodozyma, jonka astaksantiinipitoisuus on suuri" voidaan hyväksyä eläinryhmän "lohet, taimenet" osalta direktiivin 70/524/ETY mukaisesti tämän asetuksen liitteessä I esitetyin edellytyksin.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä joulukuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä lokakuuta 1998.

Labels: 0
1
6